Mario Kempes

Mario Kempes (15. júl 1954, Belle Ville, Argentína) je bývalý argentínsky futbalista, útočník, víťaz a najlepší strelec Majstrovstiev sveta v roku 1978. Na klubovej úrovni hrával za kluby Instituto, Rosario Central, Valencia, River Plate, Hércules, Vienna FC, VSE Sankt Pölten, Kremser SC a Pelta Jaya. Hráčsku kariéru ukončil v roku 1996 vo veku 42 rokov.

 Klubová kariéra 
Na klubovej úrovni zažil najviac slávy v drese španielskej Valencie. V roku 1979 s ňou vyhral Copa del Rey - španielsky pohár a o rok neskôr aj Pohár víťazov pohárov a európsky Superpohár. V sezónach 1976/77 a 1977/78 bol najlepším strelcom španielskej ligy. V týchto sezónach strelil 24 a 28 gólov.

Neskôr hrával v Rakúsku, Čile a v Indonézií.

 Reprezentačná kariéra 
V národnom tíme Argentíny odohral 43 zápasov a nastrieľal celkom 20 gólov. Najväčším úspechom jeho kariéry bolo víťazstvo na MS 1978, ktoré sa konalo v jeho rodnej Argentíne. Počas turnaja nastrieľal Kempes šesť gólov a okrem zlatej medaily si tak odniesol aj ocenenie pre najlepšieho strelca a hráča turnaja. Rok 1978 mu priniesol ešte jeden významný individuálny úspech. Získal ocenenie pre najlepšieho svetového futbalistu podľa časopisu World Soccer.

 Úspechy 
 Klubové 

  Valencia
 Copa del Rey: 1979
 Pohár víťatov pohárov UEFA: 1980
 UEFA Superpohár: 1980
 Pichichi: 1977, 1978

  River Plate
 Argentínska liga: 1981

 Reprezentačné 

  Argentína'''
 Majstrovstvá sveta vo futbale: 1978
 Zlatá kopačka: 1978
 Zlatá lopta majstrovstiev sveta: 1978

 Individuálne 

 Olimpia de Plata: 1978
 Juhoamerický futbalista roka (podľa "El Mundo"): 1978
 Najlepší strelec Nacional: 1974 
 Najlepší strelecMetropolitano: 1976 
 Hráč roka podľa World Soccer: 1978

 Iné projekty 

 Zdroj 

Kategória:Narodenia v 1954
Kategória:Argentínski futbalisti
Kategória:Argentínski futbaloví tréneri
Kategória:Hráči Valencia CF
Kategória:Hráči River Plate
Kategória:Hráči Majstrovstiev sveta vo futbale 1974
Kategória:Hráči Majstrovstiev sveta vo futbale 1978
Kategória:Hráči Majstrovstiev sveta vo futbale 1982